ⴰⵃⵎⴰⴷ ⵛⵔⵇⴰⵡⵉ

ⴰⵃⵎⴰⴷ ⵛⵔⵇⴰⵡⵉ ⵏⵖ ⴰⵃⵎⴰⴷ ⵛⵛⵔⵇⴰⵡⵉ ⵏⵖ ⵙ ⵢⵉⵍⵙ ⴰⵎⴰⵣⵉⵖ ⵃⵎⴰⴷ ⵛⵛⵔⵇⴰⵡⵉ (ⵙ ⵜⴼⵕⴰⵏⵚⵉⵚⵜ: Ahmed Cherkaoui) ⵉⵍⵓⵍ ⴳ ⵉⵖⵔⵎ ⵏ ⴱⵊⴰⵄⴷ ⴰⵙⵙ ⵏ 2 ⴽⵟⵓⴱⵕ ⴰⵙⴳⴳⵯⴰⵙ ⵏ 1934, ⵢⴰⴼⵓⴹ ⴳ ⵡⴰⵙⵙ ⵏ 17 ⵖⵓⵛⵜ 1967 ⵖ ⵉⵖⵔⵎ ⵏ ⵡⴰⵏⴼⴰ (ⵜⵉⴳⵎⵎⵉ ⵜⵓⵎⵍⵉⵍⵜ), ⵉⴳⴰ ⵢⴰⵏ ⵙⴳ ⵉⵎⵔⵙⴰⵍⵏ ⵏ ⵜⵖⵎⵉ ⵜⴰⵜⵔⴰⵔⵜ ⵜⴰⵎⵓⵔⴰⴽⵓⵛⵜ, ⵎⴽⵍⵍⵉ ⵉⴳⴰ ⵢⴰⵏ ⵙⴳ ⵉⵏⴰⵥⵓⵕⵏ ⵉⵎⵙⵉⵍⵖⵏ ⵏⵏⴰ ⵉⵙⵙⵉⵔⵎⵏ ⵜⵉⵏⵓⵥⴰⵕ ⵜⵉⵎⵥⵉⵍⵏⵉⵏ ⴳ ⵍⵎⵖⵔⵉⴱ (ⴰⵎⵓⵔⴰⴽⵛ).ⴰⵎⵏⵏⵉ ⵅⴼ ⵓⵏⴰⵥⵓⵕ ⵃⵎⴰⴷ ⵛⵛⵔⵇⴰⵡⵉ

 ⵜⵉⵎⵥⵉ 
ⵉⵍⵓⵍ ⴰⵙⵙ ⵏ 2 ⴽⵟⵓⴱⵔ 1934, ⵖ ⴱⵊⴰⵄⴷ ⵍⵍⵉ ⵉⵜⵜⵓⵙⵙⴰⵏⵏ ⵙ ⵜⴹⴰⵕⵓⵜ ⵜⴰⴳⵯⵔⵎⴰⵏⵜ, ⵉⵎⵎⴰⵙ ⵜⴰⵎⴰⵣⵉⵖⵜ ⵜⴰⵢⵢⴰⵡⵜ ⵏ ⵉⵥⴰⵢⵢⴰⵏⵏ ⵏⵏⴰ ⵉⵜⵜⵡⴰⵙⵙⵏⵏ ⵙ ⵜⵥⵓⵕⵉ ⵏ ⵓⵥⵟⵟⴰ. ⴱⴰⴱⴰⵙ ⵉⴳⴰ ⴰⵎⴳⴷⵓⵍ, ⴰⵢⵢⴰⵡ ⵏ ⵢⴰⵜ ⵜⵡⵊⴰ ⵜⴰⴽⵙⵡⴰⵜⵜ ⵜⴻⵜⵜⵡⴰⵙⵙⵏ ⵙ ⵡⴰⵙⵙⴰⵖ ⵛⵔⵇⴰⵡⵉ (ⵉⴳⵯⵔⵔⴰⵎⵏ), ⴱⴰⴱⴰⵙ ⴰⵎⵇⵕⴰⵏ ⵎⵓⵃⵎⵎⴰⴷ ⵛⵔⵇⵉ ⴰⴳⵯⵔⵔⴰⵎ ⴰⵚⵓⴼⵉ ⵉⵜⵜⵡⴰⵙⵙⵏⵏ ⴰⵡⴷ ⵏⵜⵜⴰⵏ.

ⴰⵃⵎⴰⴷ ⵛⵔⵇⴰⵡⵉ ⵉⴼⵍ ⵜⵉⵖⵔⵎⵜ ⵍⵍⵉ ⵖ ⴷ ⵉⵍⵓⵍ ⵍⵍⵉⵖ ⵙⵓⵍ ⵉⵎⵥⵥⵉⵢ ⵏⵜⵜⴰ ⴷ ⵜⵡⵊⴰ ⵏⵏⵙ; ⵣⴷⵖⵏ ⵉⵍⵎⵎⴰ ⴳ ⵜⵖⵔⵎⵜ ⵏ ⴰⵢⵜ ⵎⵍⵍⴰⵍ (ⴱⵏⵉ ⵎⵍⵍⴰⵍ). ⴳ ⵓⵏⴱⴷⵓ ⵏ 1941 ⴰⵃⵎⴰⴷ ⵛⵔⵇⴰⵡⵉ ⴷⴰⵔⵙ ⴰⵡⵜⴰⵢ ⴰⵏⵏ 7 ⵉⵙⴳⴳⵯⴰⵙⵏ. ⵜⵎⵎⵓⵜ ⴰⵙ ⵉⵎⵎⵉⵙ ⵙ ⵓⵙⵔⴰⴳ ⵏ ⵢⴰⵜ ⵜⵎⴰⴹⵓⵏⵜ ⵏ ⵉⴷⵎⴰⵔⵏ (ⵜⵉⴼⵡⵉⴷ).

 ⴰⵣⴰⵣⵓ ⴰⵏⵎⵍⴰⵏ ⴷ ⵓⵣⵣⵓⵍⴰⵏ   
ⵉⵍⵎⴷ ⴰⵃⵎⴰⴷ ⵛⵔⵇⴰⵡⵉ ⵍⵇⵓⵕⴰⵏ ⵖ ⵜⵎⵣⴳⵉⴷⴰ, ⴱⴰⴱⴰⵙ ⵉⵖⵜⵙ ⴰⴷ ⵜ ⵉⵣⵎⵎⴻⵎ ⴳ ⵜⵉⵏⵎⵍ ⵏ ⵉⵏⴼⴰⵍⴰⵙⵏ ⴷⵉ ⵜⵖⵔⵎⵜ ⵏ ⵡⴰⵏⴼⴰ (ⵜⵉⴳⵎⵎⵉ ⵜⵓⵎⵍⵉⵍⵜ). ⵜⴳⴰ ⵜⴰⵥⵓⵕⵉ ⵜⵉⵡⵉⵜ ⴷⴰⵔ ⴰⵃⵎⴰⴷ ⵛⵔⵇⴰⵡⵉ; ⴰⵣⴰⵣⵓ ⵏⵏⵙ ⴰⵥⵓⵕⴰⵏ ⵉⵙⵙⵏⵜⵉ ⵙⴳ ⵜⵎⵥⵉ ⵏⵏⵙ. “ ⴰⵔ ⵉⵙⵙⵓⵏⵓⵖ ⵉⵙⴽⵍⴰ ; ⵉⴱⵍⵍⴰⵔⵊⵏ ; ⵉⴳⴷⵉⵎⵏ ⵏ ⵜⵎⵣⴳⵉⴷⵉⵡⵉⵏ ⴳ ⵓⵍⵓⴳ ⵏⵏⵙ ⵖ ⵜⵉⵣⵉ ⵏ ⵜⵎⵙⵙⵉⵔⵜ’’ ⴰⴷ ⵉⵜⵜⵉⵏⵉ ⴳⵯⵎⴰⵙ ⵜ ⵢⵓⴳⵔⵏ ⵎⵓⵃⵎⵎⴰⴷ ⵛⵔⵇⴰⵡⵉ.

ⵉⵍⵜⵖ ⴰⵃⵎⴰⴷ ⵛⵔⵇⴰⵡⵉ ⵖ ⵜⴳⵔⴰⵡⵜ ⵃⴰⵙⴰⵏⵢⴰ ⵜⴰⵎⵖⵉⴱⵉⵜ, ⵉⴳ ⴳⵉⵙ ⴰⵙⵍⵡⴰⵢ ⵏ ⵜⴰⵎⵓⵏⵜ, ⵉⵙⵡⵓⵔⵉ ⴰⵎⵙⵉⵍⵖ ⵏ ⵉⵙⴽⴽⵉⵍⵏ ⵓⵖⵎⵉⵙ “ⴰⵍⵄⴰⵍⴰⵎ’’ ⴷ ⵓⵖⵎⵉⵙ “ⵕⴰⵢ ⵍⵄⴰⵎ’’. ⴰⵔ ⵉⵙⴽⴰⵔ ⴰⵎⴰⵎⴽ ⵏ ⵜⵙⵎⵎⴰⵍⵉⵏ (affiches) ⴷ ⵜⵙⴽⴽⴰⵏⵉⵏ (banderoles) ⵉ ⵢⴰⵜ ⵜⵎⴷⵔⴰⵡⵜ ⴰⵟⵍⴰⵚ (ⵜⴰⵎⴷⵔⴰⵡⵜ ⵏ ⵜⵖⵎⵉ ⴰⵟⵍⴰⵚ ⵖ ⵜⴳⵎⵎⵉ ⵜⵓⵎⵍⵉⵍⵜ, ⵎⵓⵔⴰⴽⵛ).

ⵙ ⵜⵡⵉⵙⵉ ⵜⴰⵥⵕⴼⴰⵏⵜ ⵏ ⴳⵎⴰⵙ ⵉⵅⴼⴷⴷⵉ ⵎⵓⵃⵎⵎⴰⴷ ⵛⵔⵇⴰⵡⵉ; ⵢⵓⴼⴰ ⴰⴷ ⵉⴹⴼⵕ ⵜⵉⵖⵔⵉ ⵙⴳ ⵓⵙⴳⴳⵯⴰⵙ ⵏ 1956 ⴳ ⴼⵕⴰⵏⵙⴰ; ⴳ ⵜⵉⵏⵎⵍ ⵏ ⵜⴰⵣⵣⵓⵍⵉⵏ ⵏ ⵜⵥⵓⵕⵉ ⵏ ⴱⴰⵔⵉⵙ. ⴷⴳ ⵜⵣⵓⵏⵉ ⵏ ⵜⵥⵓⵕⵉⵡⵉⵏ ⵉⵡⵏⵖⴰⵏⵏ ⵍⵍⵉ ⵖ ⵢⵓⵎⵥ ⴰⴳⵔⴷⴰⵙ ⵏⵏⵙ ⵖ ⵓⵙⴳⴳⵯⴰⵙ ⵏ 1959. ⴰⵢⴰⵏⵏ ⴰ ⵖⴼ ⴷⴰ ⵉⵙⵙⵖⵓⴷⵉ ⵜⴰⵙⵏⵉⴳⵉⵜ ⵏⵏⵙ ⵖ ⵓⴽⴰⵍⵉⴳⵕⴰⴼⵉ ⴷ ⵓⵙⵏⴼⵍⵓⵍ ⵏ ⵜⵙⵎⵎⴰⵍⵉⵏ. ⴹⴰⵕⴰⵜ ⵎⴰⵢⴷ ⵢⵓⵎⵥ ⴰⴳⵔⴷⴰⵙ ⵏⵏⵙ, ⴰⵔ ⵉⵙⵡⵓⵔⵓⵢ, ⵉⴳ ⴰⵖⴳⴳⵯⴰⵙ ⵉ ⵡⴰⵏⴰⵡⵏ ⵏ ⵉⵊⵡⴰⵜⵏ ⵏ ⵉⵜⵡⵉⵍⵏ (ⵜⵉⵙⴼⵉⴼⵉⵏ) ⵖ ⵢⴰⵜ ⵜⴰⴷⴷⴰⵔⵜ ⵏ ⵓⴼⴰⵔⵙ ⵏ ⵓⵥⴰⵡⴰⵏ (ⴱⴰⵟⵉ- ⵎⴰⵕⴽⵓⵏⵉ Pathé-Marconi). ⵖ ⵎⴰⵢⴷ ⵉⵍⴰ ⴽⵕⴰⴹ ⵉⵙⴳⴳⵯⴰⵙⵏ ⵏ ⵜⵖⵎⵉⵡⵉⵏ, ⴳⴰⵏⵜ ⵜⵉⵍⵍⴰⵡⴰⵏⵜ, ⵅⴼ ⵉⵙⴰⵏⴰⵢⵏ ⵉⵎⵓⵔⴰⴽⵏ.

ⵉⵣⵓⵍⵖ ⵜ ⵎⵓⵏⵉⴽ ⴷⵓ ⴳⵓⴼⵏⴰⵏ Monique de Gouvenain  ⵍⵍⵉ ⵉⴳⴰⵏ ⴰⵎⴰⵙⴰⵢ ⵏ ⵜⵓⴷⴷⵓⵔⵜ ⵏ ⵉⵏⵍⵎⴰⴷⵏ ⵍⵍⵉ ⴷ ⵢⵓⵛⴽⴰⵏ ⵙⴳ ⵜⵎⴰⵣⵖⴰ, ⵉⵍⵎⵎⴰ ⵜⵣⵓⵍⵖ ⵜ ⵜⵎⴰⵏⵀⴰⵍⵜ ⵏ ⵓⵖⴳⵯⵎⵎⵉ  ⵚⵓⵍⵙⵜⵉⵙ Galerie Solstice; ⵉⵙⴽⵔ ⵖ 1959 ⴰⵙⴼⵙⵔ ⴷⴰⵔⵙ ⵉⵣⵡⴰⵔⵏ ⵖ ⵜⵙⴰⵡⵔⵜ ⵏ ⵜⵙⵉⴳⴳⵣⵜ ⵏ ⵍⵓⵙⵢⴰⵏ ⵜⴰⵍⵉⵎⵕ ⵖ ⴱⴰⵔⵉⵙ ⵜⴰⵎⴰⵥⵓⵏⵜ ⵏ ⴼⵕⴰⵏⵙⴰ l'imprimerie Lucienne Thalheimer à Paris

ⴰⵃⵎⴰⴷ ⵛⵔⵇⴰⵡⵉ ⵢⵓⴷⴼ ⵜⵉⵏⵎⵍ ⵏ ⵜⵥⵓⵕⵉⵡⵉⵏ ⵜⵉⵎⵉⵥⵉⵍⵉⵏ ⵏ ⴱⴰⵔⵉⵙ ⴰⵙⴳⴳⵯⴰⵙ ⵏ 1960; ⴷⵉ ⵜⵙⴰⵡⵓⵔⵜ ⴷⵊⵓⵏ ⵓⵊⴰⵎ (l'atelier de Jean Aujame) ⵢⴰⴼ ⵏⵏ ⴳⵉⵙ ⵜⵡⵡⵓⵔⵉ ⵏ ⵜⵖⵎⵉⵡⵉⵏ ⵏ ⵉⵏⴰⵥⵓⵕ ⴰⴼⵕⴰⵏⵙⵉⵙ ⵕⵓⵊⵉ ⴱⵉⵙⵙⵢⵉⵔ ⵙ ⵜⵎⵍⴷⴰ ⵏ ⵢⴰⵏ ⵓⵙⴼⵙⵔ ⵙⵔⵙ ⵉⵥⵍⵉⵏ ⴳ ⵓⵙⴰⵍⴰⵢ ⵏ ⵜⵥⵓⵕⵉ ⵜⴰⵜⵔⴰⵔⵜ ⴷⵉ ⴱⴰⵔⵉⵙ. ⴳ ⵜⵉⵣⵉ ⴰⵏⵏ 1961 ⵜⵍⴽⵎ ⵜ ⵢⴰⵜ ⵜⴰⵡⵙⵉ ⵏ ⵓⵙⴳⴳⵯⴰⵙ ⵏ ⵓⵍⵎⵎⵓⴷ ⴷⵉ ⵜⴽⴰⴷⵉⵎⵉⵜ ⵏ ⵜⵥⵓⵕⵉⵡⵉⵏ ⵜⵉⵎⵉⵥⵉⵍⵉⵏ ⵏ ⴼⴰⵕⵚⵓⴼⵢ (l'Académie des Beaux-Arts de Varsovie). ⴰⵔ ⴷ ⵉⵍⵎⵎⴰ ⵉⵜⵜⵔⵣⴰⴼ ⵜⴰⵙⴰⵡⵔⵜ ⵏ (ⵀⵉⵏⵔⵉ ⵙⵜⴰⵣⵡⵙⴽⵉ Henryk Stazewski) ⵢⴰⵏ ⵡⵓⴷⵎ ⵏ ⵜⵣⵣⵓⴳⵔⴰ ⵜⴰⵥⵓⵕⴰⵏⵜ figure de l’avant-garde artistique. ⵜⵉⵖⵎⵉ ⵏⵏⵙ ⵜⴱⵓⵖⵍⴰ ⵙ ⵓⵙⵉⴳⴳⵍ ⴰⵡⵏⵖⴰⵏ ⵏ ⵓⴱⵓⵍⵓⵏⵉ recherches graphiques polonaises. ⴷ ⵜⵡⴰⴼⵉⵜ ⵏ ⵜⵡⵓⵔⵉ ⵏ (ⴱⵓⵍ ⴽⵍⵉ Paul Klee). ⴳ ⵎⴰⵢⵢⵓ ⵜⵉⴳⵉⵔⴰ ⵏ ⵜⵖⵉⵎⵉⵜ ⵏⵏⵙ, ⴰⵔ ⵉⵙⵙⵍⵎⴰⴷ ⵜⵓⵜⵍⴰⵢⵜ ⵜⴰⴼⵕⴰⵏⵙⵉⵙⵜ ⵉ ⵢⴰⵜ ⵜⵔⴰⴱⴱⵓⵜ ⵏ ⵉⵏⵍⵎⴰⴷⵏ.

 ⴳ ⵜⵎⵓⵔⵜ ⵏ ⵍⵎⵖⵔⵉⴱ ⵙⴳ ⵜⵣⵡⵉⵔⵉ ⵏ ⵖⵓⵛⵜ 1961, ⴰⵃⵎⴰⴷ ⵛⵔⵇⴰⵡⵉ ⴰⵔ ⵉⵣⴳⴳⵔ ⴰⵣⵎⵣ ⵏ ⵜⵓⵔⴷⴰ ⴷ ⵉⵙⵇⵙⵉⵜⵏ; ⵉⴷⵓⵍ ⵉⵍⵎⵎⴰ ⵙ ⵜⵙⵉⵙⴽⵍⵜ ⵏ ⵜⵉⴳⴳⴰⵣ ⴷ ⵓⴼⵔⵓⵔ ⵏ ⵎⵓⵔⴰⴽⵓⵛ. ⵉⵎⵉⴽⴽ ⵓⴽⴰⵏ ⵙ ⵉⵙⴳⵔⴰⵡⵍ ⵜⵓⵚⴽⵉⵡⵜ ⵏ ⵜⵎⵉⵜⴰⵔ; ⵉⵙⵙⵓⴷⴼ ⵜⵏⵜ ⵙ ⵓⵎⵢⴰⴳⴳⵓⴳ ⵅⴼ ⴽⵔⵢⴰⴳⴰⵜⵜ ⵜⴰⵙⴰⵖⵓⵍⵜ ⵜⴰⵏⵉⵍⴰⵡⵜ, ⴰⵙⵓⴷⵙ ⵏⵏⵙ ⵏ ⵉⵙⴽⴽⵉⵍⵏ ⵉⵚⴽⴰ ⵙⵉⵙ ⵢⴰⵜ ⵜⵓⵜⵍⴰⵢⵜ ⵜⴰⵏⵉⵎⴰⵏⵜ (ⵉ ⵢⵉⵖⴼ ⵏⵏⵙ)

ⵢⵓⵣⵔ ⴳ ⴽⵉⴳⴰⵏ ⵏ ⵉⵙⴼⵙⴰⵔ ⵉⵎⴳⵔⴰ, ⴳ ⴱⴰⵔⵉⵙ ⴷ ⵜⴳⵎⵎⵉ ⵜⵓⵎⵍⵉⵍⵜ, ⵉⵙⵙⴱⵖⵙ ⵜ (ⴳⴰⵙⵜⵓⵏ ⴷⵢⵉⵍ Gaston Diehl) ⴰⵙⵍⵡⴰⵢ ⴰⵎⵔⵙⴰⵍ ⵏ (ⵜⴰⵎⵚⵕⵉⵜ ⵏ ⵎⴰⵢ Salon de Mai) ⵉⵍⵎⵎⴰ ⵉⴳ ⴰⵎⴰⵔⵓⵣ ⴰⴷⵍⵙⴰⵏ ⴷⴰⵔ ⵜⴰⵎⵙⵇⴰⴷⵜ ⵏ ⴼⵕⴰⵏⵙⴰ ⴳ ⵎⵓⵔⴰⴽⵓⵛ, ⵉⵎⵢⴰⵙⵙⴰⵏ ⴰⴽⴷ ⵄⴱⴷⵍⴽⴱⵉⵔ ⵅⴰⵟⵉⴱⵉ ⵍⵍⵉ ⵔⴰⴷ ⴼⵍⵍⴰⵙ ⵢⴰⵔⴰ ⴽⵉⴳⴰⵏ ⵏ ⵉⴹⵕⵉⵚⵏ ⵅⴼ ⵜⵖⵎⵉ ⵏⵏⵙ.

ⴳ ⵓⵙⴳⴳⵯⴰⵙ ⴰⵏⵏ ⵏⵉⵜ, ⵛⵔⵇⴰⵡⵉ ⵉⵣⴷⵖ ⵖ ⴱⴰⵔⵉⵙ, ⵖⵉⵏⵏ ⴰ ⴳ ⵉⵙⵡⵓⵔⵉ ⵖⴼ ⵢⴰⵏ ⵓⵙⴷⴷⵉ ⵏ ⵜⵖⵎⵉⵡⵉⵏ  ⵙ ⴳⵡⴰⵛ ⵏⵏⵉⴳ ⵏ ⵜⴼⵙⵜⴰ ⵜⵉⴽⵙⵡⴰⵜⵉⵏ, ⴷⵉⵏⵏ ⴰ ⴳ ⴷ ⵓⴳⴳⵯⴰⵏⵜ  ⵜⴼⵔⴰⵙ ⵏ ⵜⵎⴰⵎⴽⵜ ⵏⵏⵙ. ⴳ ⵎⴰⵕⵚ ⵏ 1962 ⵉⵙⵙⵎⵏⵉⴷ ⴰⵙⴼⵙⵔ ⵏⵏⵙ ⴰⵎⴷⴰⵏ ⴳ ⵓⵖⴳⵯⵎⵎⵉ ⵏ (la galerie d'Ursula Girardon ⵓⵕⵚⵓⵍⴰ ⴳⵉⵕⴰⴹⵓⵏ), ⵙ ⵓⵙⵙⵖⵍⴼ ⵏ (ⴷⵊⴰⵏ ⵛⵍⴰⵕⴰⵏⵙ ⵍⴰⵎⴱⴻⵕ Jean-Clarence Lambert ) ⵏⵏⴰ ⴷ ⵉⵜⵜⵎⴰⵢⴰⵙⵙⴰⵏ ⴳ ⵓⵏⴱⴷⵓ ⵍⵍⵉ ⵉⵣⵔⵉⵏ, ⵉⴷⵔⵓ ⴷⵉⵙ ⵖ ⵓⵙⴼⵙⵔ “ ⵉⵎⵏⵖⵎⴰⵢⵏ ⵏ ⵜⵉⵏⵎⵍ ⵏ ⴱⴰⵔⵉⵙ ⴷ ⵉⵏⵖⵎⴰⵢⵏ ⵉⵎⵖⵔⵉⴱⵉⵏ” ⵉⵙⵏⵎⴰⵍⴰ ⵜ “ⴳⴰⵚⵟⵓⵏ ⴷⵢⴻⵍ Gaston Diehl” ⴳ ⵓⵎⵣⴳⵓⵏ ⴰⵏⴰⵎⵓⵔ ⵎⵓⵃⴰⵎⵎⴰⴷ ⵡⵉⵙⵙ ⵙⵎⵎⵓⵙ ⴳ ⵕⵕⴱⴰⵟ. ⴰⵏⴱⴳⵉ ⵏ “ⵜⵎⵚⵕⵉⵜ ⵏ ⵎⴰⵢ” ⵖⵉⵏⵏ ⴰ ⴳ ⵉⵙⵙⵏ (ⵍⵓⴷⵎⵉⵍⴰ ⴱⵉⵔⵉⵣⵢⴰ ⵣⴰⵍⵡⵉⵙⴽⵉ) ⵜⴰⵎⵖⴰⵔⵜ ⵏⵏⵙ ⵍⵍⵉ ⵢⵉⵡⵍ ⴳ ⵎⴰⵕⵙ ⵏ 1963 ⵉⵟⵟⴼ ⴷⵉⵙ ⵉⵡⵉⵙ ⵏⵓⵔⴷⴷⵉⵏ ⵍⵍⵉ ⴷ ⵉⵍⵓⵍⵏ ⴰⵙⵙ ⵏ 14 ⴱⵕⴰⵢⵕ 1964.   

ⵢⴰⵜ ⵜⴰⴳⴳⴰⵣⵜ ⵏ ⵓⵙⵉⴳⴳⵍ ⵙⴳ ⵢⵓⵏⵉⵙⴽⵓ (UNESCO) (ⵜⴰⵎⴰⴷⴷⴰⵙⵜ ⵏ ⵉⵡⴰⵏⴽⵏ ⵉⵎⵓⵏⵏ ⵏ ⵜⴷⵍⵙⴰ ⴷ ⵜⵎⴰⵙⵙⴰⵏⵉⵏ) ⵜⵓⵊⵊⴰ ⴰⵃⵎⴰⴷ ⵛⵔⵇⴰⵡⵉ ⴰⴷ ⵉⵙⵙⴷⵔⵓ ⵜⴰⴷⵍⵙⴰ ⴳ ⵜⵎⵉⵜⴰⵔ ⴷ ⵓⵙⵉⵙⴽⵉⵍ ⵏ ⵜⵥⵓⵕⵉ ⵜⴰⵎⴰⵣⵉⵖⵜ ⴰⵡⴷ ⵜⵉⵔⵔⴰ ⵜⴰⵥⵓⵕⴰⵏⵜ ⵏ ⵓⵙⴽⴽⵉⵍ ⵙ ⵜⵄⵕⴰⴱⵜ; ⵉⴳ ⵢⴰⵏ ⵙⴳ ⵓⵙⴼⵙⵔ ⵏ “ⵜⵉⵏⵎⵍ ⵏ ⴱⴰⵔⵉⵙ 1962” ⴳ ⵓⵖⴳⵯⵎⵎⵉ ⵛⴰⵅⴱⵓⵏⵜⵢⵉ (Galerie Charpentier) 

ⴳ ⵉⵙⴳⴳⵯⴰⵙⵏ ⴹⴼⵕⵏⵉⵏ ⵛⵔⵇⴰⵡⵉ ⴷⴰ ⵉⵜⵜⴰⵎⵓ ⴳ ⴽⵉⴳⴰⵏ ⵏ ⵉⵙⴼⵙⴰⵔ ⵉⵎⴳⵔⴰ ⴳ ⴼⵕⴰⵏⵙⴰ ⴷ ⵍⵎⵖⵔⵉⴱ ⵙ ⵜⵎⴰⵣⵣⴰⵍⵜ ⵏ (ⴳⴰⵙⵟⵓⵏ ⴷⵢⵉⵍ Gaston Diehl), ⵏⵏⴰ ⴷ ⵉⵙⵙⵓⴳⴳⴰⵏ ⵢⴰⵜ ⵜⵣⵡⴰⵔⵜ ⵏ ⵓⴷⵍⵉⵙ ⵏ ⵊⵓⵕⵊ ⴱⵓⴷⴰⵢⵢ (Georges Boudaille), ⴷ ⴰⵔ ⵉⴼⵙⵙⵔ ⵙⴳ 1963 ⴳ ⵡⴰⵎⵎⴰⵙⵏ ⵏ ⵜⴷⵍⵙⴰ ⵜⴰⴼⵕⴰⵏⵙⵉⵙⵜ ⴳ ⵕⵕⴱⴰⵟ; ⴰⴼⴰⴷ ⵉⵍⵎⵎⴰ ⵡⵉⵏ ⵟⴰⵏⵊⴰ ⴷ ⵡⵉⵏ ⴰⵏⴼⴰ; ⴳ ⵎⴰⵕⵚ ⵏ ⵉⴳⴰ ⵢⴰⵏ ⵙⴳ “ⵙⵉⵎⵔⴰⵡ ⵏ ⵉⵎⵏⵖⵎⴰⵢⵏ ⵏ ⵓⴼⵔⵉⵇ ⴰⴳⴰⴼⴰⵢ” ⵖ ⵓⵙⴼⵙⵔ ⵉⵜⵜⵓⵙⴽⴰⵔⵏ ⴳ ⵓⵙⴰⵍⴰⵢ ⵏ ⵜⵥⵓⵕⵉ ⵜⴰⵜⵔⴰⵔⵜ ⴳ ⴱⴰⵔⵉⵙ 1964.

ⵎⴽⵍⵍⵉ ⵉⴳⴰ ⵢⴰⵏ ⴳ ⵡⵓⴷⵎⴰⵡⵏ ⵍⵍⵉ ⵉⴷⵔⴰⵏ ⴳ “ ⵎⵔⴰⵡ ⵏ ⵉⵎⵏⵖⵎⴰⵢⵏ ⵏ ⵓⴼⵔⵉⵇ ⴰⴳⴰⴼⴰⵢ ⵍⵍⵉ ⵜⵏ ⵉⵙⵙⵎⵏⵉⴷ (ⴱⵢⵉⵉⵔ ⴳⵓⴷⵉⴱⵉⵔPierre Gaudibert) ⴳ ⵓⵖⴳⵎⵎⵉ (ⴳⵓⴼⵉⵔⵏⴰⵢ) ⵏⵜⵜⴰ ⴷ (ⴱⵉⵏⴰⵏⵜⵓⵔ Benanteur),(  ⴱⵓⴽⵜⵓⵏ Bouqueton), (ⴳⵉⵔⵎⴰⵣ Guermaz) ⴷ (ⵅⴰⴷⴷⴰ Khadda)

ⴳ ⵎⴰⵢ 1965 ⵉⵙⵙⵏⵜⴰ ⴰⵔ ⵉⵙⵡⵓⵔⵓⵢ ⵜⴰⵏⵙⵓⵜ ⵏ ⵓⵙⵍⵎⴰⴷ ⵏ ⵜⴼⵔⵉⵙⵜ ⵜⴰⵥⵓⵕⴰⵏⵜ ⴳ ⵜⵉⵏⵎⵍ ⵏ ⵓⵙⵍⵎⴷ ⴰⵜⵉⵇⵏⵉ ⴳ ⵡⴰⵥ ⴼⵕⴰⵏⵚⴰ.

ⵉⴷⵔⴰ ⵛⵔⵇⴰⵡⵉ ⴳ ⵓⵍⵎⵓⴳⴳⴰⵔ ⴰⵎⴰⴹⵍⴰⵏ ⵏ ⵜⵥⵓⵕⵡⵉⵏ ⵏ ⵉⴼⵔⵉⵇⵢⴰ ⵏ ⴷⴰⴽⴰⵕ ⴳ ⵓⵙⴼⵙⵔ “ ⵚⴹⵉⵚ ⵏ ⵉⵎⵏⵖⵎⴰⵢⵏ “ 1966, ⵉⵜⵜⵓⵙⴽⴰⵔ ⴳ ⴱⴰⵔⵉⵙ; ⴷ 1967 ⴳ ⵜⵓⵏⵙ ⴰⴽⴷ ⵏⵉⵜ (ⴱⵉⵏⴰⵏⵜⵓⵔ Benanteur) ⴷ (ⴳⵉⵔⵎⴰⵣ Guermaz) 

ⴳ ⵓⵏⴱⴷⵓ ⵏ 1967, ⴰⵃⵎⴰⴷ ⵛⵔⵇⴰⵡⵉ ⵉⵖⵜⵙ ⴰⴷ ⵢⴰⴹⵓ ⵃⵎⴰ ⴰⴷ ⵉⵣⴷⵖ ⵙ ⵢⴰⵜ ⵜⴽⴽⵍⵜ ⴳ ⵍⵎⵖⵔⵉⴱ ⵏⵜⵜⴰ ⴷ ⵜⵎⵖⴰⵔⵜ ⵏⵏⵙ ⵍⵓⵎⵉⴷⵢⴰ : «ⴰⵔ ⵜⵜⵍⵍⵉⵖ ⵢⴰⴷ ⴳ ⴱⴰⵔⵉⵙ ⵙ ⵜⵙⵓⵙⵏⵜ; ⴼⵍⵖ ⵜⵜ ⵉⵏⵏ; ⴽⵛⵎⵖ ⴷ ⵙ ⵎⵓⵔⴰⴽⵓⵛ, ⵔⵉⵖ ⴰⴷ ⵙⵙⴳⵎⵉⵖ ⴰⵔⵔⴰⵡⵏ ⵏ ⴷⴰⵔⵏⵖ ; ⵉⴳ ⵏⵔⴰ ⴰⴷ ⵏⴼⴼⵖ ⵙⴳ ⵓⵙⴳⵓⵔⵓ, ⵉⵍⵍⴰ ⴼⵍⵍⴰⵖ ⴰⴷ ⵏⴳ ⴰⴼⵓⵙ ⴳ ⵓⵔⴽⵜⵉ».

ⵓⵔ ⵜⴰ ⵉⵍⴽⵎ ⴽⵕⴰⵎⵔⴰⵡ ⴷ ⴽⵕⴰⴹ ⵏ ⵉⵙⴳⴳⵯⴰⵙⵏ, ⵢⴰⴼⵓⴹ ⴳ ⵛⵓⵜⴰⵏⴱⵉⵔ 1967 ⴳ ⵡⴰⵏⴼⴰ (ⵜⵉⴳⵎⵎⵉ ⵜⵓⵎⵍⵉⵍⵜ) ⴳ ⵜⵎⵚⵕⵉⵜ ⵏ ⵉⴼⵍⴰⵢⵏ ⵙ ⵓⵙⵔⴰⴳ ⵏ ⵢⴰⵜ ⵜⴰⵙⵙⴰⵙⵜ ⵏ ⵜⵎⵙⴳⵔⵜ.

ⴳ ⵉⵙⴳⴳⵯⴰⵙⵏ ⴹⴼⵕⵏⵉⵏ, ⵜⴰⵡⵓⵔⵉ ⵏⵏⵙ ⵜⴻⵜⵜⵓⴼⵙⴰⵔ ⴳ ⴽⵉⴳⴰⵏ ⵏ ⵉⵙⴰⵍⴰⵢⵏ ⵏ ⴽⵔⴰⵢⴳⴰⵜ ⵎⴰⵏⵉ ⴳ ⵓⵎⴰⴹⴰⵍ. ⴳ 1991 ⵢⴰⵏ ⵓⵙⴼⵙⵔ « ⵉⵎⵙⵉⵍⵖⵏ ⵏ ⵍⵎⵖⵔⵉⴱ : ⴱⵍⴽⴰⵀⵢⴰ, ⴱⵍⵍⴰⵎⵉⵏ, ⵛⵔⵇⴰⵡⵉ, ⵇⴰⵙⵉⵎⵉ » ⵜⴻⵜⵜⵡⴰⴳⴳⵏ ⴳ ⵓⵙⴰⵍⴰⵢ ⴳ « ⵓⵙⵉⵏⴰⴳ ⵏ ⵓⵎⴰⴹⴰⵍ ⴰⵄⵕⴰⴱ » ⵏ ⴱⴰⵔⵉⵙ, ⵏⵏⴰ ⴳ ⴼⵍⵍⴰⵙ ⵙⴽⵔⵏ ⴳ 1996 ⵢⴰⵏ ⵓⵎⵣⵔⵓⵢ ⵏ ⵜⵔⵎⵉⵜ ⵏⵏⵙ ⵙ ⵢⵉⵙⵎ « ⵛⵔⵇⴰⵡⵉ ⵏⵉⵖ ⴰⵏⵏⵖⵣⵍ ⵏ ⵜⵎⵉⵜⴰⵔ ». ⴳ 2008, ⴳⵯⵎⴰⵙ ⵎⵓⵃⵎⵎⴰⴷ ⵉⵙⴽⵔ ⴰⵙ ⵢⴰⵏ ⵓⵙⵙⵎⵖⵔ ⵙ ⵢⴰⵏ ⵓⵙⴼⵙⵔ ⵖ ⵓⵖⴳⵯⵎⵎⵉ ⴷⵓⵍⴰⴽⵕⵡⴰ ⴷⵉ ⵟⴰⵏⵊⴰ. (la galerie Delacroix,Tanger)

ⴰⵃⵎⴰⴷ ⵛⵔⵇⴰⵡⵉ ⵉⵜⵜⵡⴰⵙⵙⵏ ⴰⵡⴷ ⵙ ⵜⵖⴰⵔⴰⵙⵜ ⵏⵏⵙ ⵏ ⵜⵖⵎⵉ ⵜⴰⵔⵓⴷⵎⴰⵡⴰⵏⵜ ⵏ ⵜⵎⵉⵜⴰⵔ, ⵜⴰⵖⵓⵍⵜ ⵏⵏⵙ ⵙ ⵜⵎⵉⵜⴰⵔ ⵢⵓⵛⴽⴰ ⴷ ⵙⴳ ⵉⴹⵉⵚ ⵏ ⵜⴷⵍⵙⴰ ⵜⴰⵎⴰⵣⵉⵖⵜ ⴳ ⵜⵖⴰⵔⴰ ⵏⵏⵙ, ⴰⵔ ⵉⵙⵙⵉⵙⴽⵉⵍ ⵜⵉⴼⵉⵏⴰⵖ ⴰⵡⴷ ⵙ ⵜⵄⵕⴰⴱⵜ, ⵉⵎⵓⵔⵙ ⴰⴷ ⵉⵙⴱⵓⵖⵍⵓ ⵢⴰⵜ ⵜⵎⴰⵎⴽⵜ ⵍⵍⵉ ⵙⵔⵙ ⵉⵥⵍⵉⵏ, ⵉⵙⵎⵓⵏ ⴳⵉⵙ ⴰⵎⵢⵓⵔⴰⵏ ⴷ ⵓⵜⵔⴰⵔ.

 ⵉⵙⴰⵖⵓⵍⵏ